CELEX: 32013D0782
Language: ro
Date: 2013-12-18 00:00:00
Title: 2013/782/UE: Decizia de punere în aplicare a Comisiei din 18 decembrie 2013 de modificare a Deciziei 2002/757/CE în ceea ce privește cerința unui certificat fitosanitar cu privire la organismul dăunător Phytophthora ramorum Werres, De Cock & Man in ‘t Veld sp. nov. pentru cheresteaua decojită din speciile Acer macrophyllum Pursh și Quercus spp. L. originară din Statele Unite ale Americii [notificată cu numărul C(2013) 9181]

20.12.2013   
            
            
               RO
            
            
               Jurnalul Oficial al Uniunii Europene
            
            
               L 346/69
            
         DECIZIA DE PUNERE ÎN APLICARE A COMISIEI
   din 18 decembrie 2013
   de modificare a Deciziei 2002/757/CE în ceea ce privește cerința unui certificat fitosanitar cu privire la organismul dăunător Phytophthora ramorum Werres, De Cock & Man in ‘t Veld sp. nov. pentru cheresteaua decojită din speciile Acer macrophyllum Pursh și Quercus spp. L. originară din Statele Unite ale Americii
   [notificată cu numărul C(2013) 9181]
   (2013/782/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) teza a patra,
   întrucât:
   
               (1)
            
            
               Decizia 2002/757/CE a Comisiei (2) impune statelor membre să adopte măsuri pentru a se proteja împotriva introducerii și răspândirii în Uniune a Phytophthora ramorum Werres, De Cock & Man in ’t Veld sp. nov., un organism dăunător care nu figurează în anexa I sau în anexa II la Directiva 2000/29/CE.
            
         
               (2)
            
            
               Cheresteaua decojită din speciile Acer macrophyllum Pursh și Quercus spp. L. originară din Statele Unite ale Americii nu poate fi introdusă în Uniune decât dacă este însoțită de certificatul fitosanitar menționat la articolul 13 alineatul (1) punctul (ii) din Directiva 2000/29/CE și la punctul 2 din anexa la Decizia 2002/757/CE.
            
         
               (3)
            
            
               Pe baza informațiilor furnizate de către Statele Unite ale Americii, Comisia a luat notă de faptul că Serviciul de inspecție a sănătății animalelor și plantelor (Animal and Plant Health Inspection Service) din cadrul Departamentului pentru agricultură al SUA a aprobat un program oficial, Programul de certificare a uscării în cuptor a lemnului tăiat de esență tare pentru construcții (Kiln Drying Sawn Hardwood Lumber Certification Program), care va fi operat de Asociația națională din SUA a lemnului de esență tare pentru construcții (US National Hardwood Lumber Association – NHLA).
            
         
               (4)
            
            
               Programul de certificare a uscării în cuptor a lemnului tăiat de esență tare pentru construcții asigură operarea instalațiilor autorizate pentru lemn de esență tare din SUA în conformitate cu standardul privind uscarea în cuptor a lemnului tăiat de esență tare. Prin standardul respectiv se asigură că toate părțile lemnului tăiat de esență tare pentru construcții exportate în cadrul programului în cauză sunt uscate în cuptor până la atingerea unui conținut de umiditate mai mic de 20 % din greutate conform programelor de uscare în cuptor și că sunt decojite.
            
         
               (5)
            
            
               Prin standardul respectiv se asigură de asemenea că toți baloții de lemn de esență tare uscat în cuptor sunt prinși cu o bandă de fixare NHLA de oțel cu un număr de identificare marcată cu mențiunea „NHLA – KD”, împreună cu un număr unic atribuit fiecărui balot. Fiecare număr este menționat în certificatul corespunzător de uscare în cuptor a lemnului de esență tare pentru construcții („certificat de uscare în cuptor”).
            
         
               (6)
            
            
               Prin urmare, ar trebui să se prevadă o derogare care să permită introducerea în Uniune a lemnului tăiat decojit al speciilor Acer macrophyllum Pursh și Quercus spp. L. provenind din Statele Unite ale Americii atunci când acesta este însoțit de un certificat de uscare în cuptor ca alternativă la certificatul fitosanitar, sub rezerva îndeplinirii anumitor condiții.
            
         
               (7)
            
            
               Comisia trebuie să se asigure că Statele Unite ale Americii pun la dispoziție toate informațiile tehnice necesare evaluării funcționării programului. În plus, statele membre trebuie să evalueze în permanență utilizarea benzilor de fixare NHLA cu numere de identificare și a certificatului asociat de uscare în cuptor.
            
         
               (8)
            
            
               Derogarea prevăzută la articolul 3 alineatul (1) al doilea paragraf din Decizia 2002/757/CE, astfel cum este modificată prin prezenta decizie, ar trebui să se aplice până la 30 noiembrie 2016 pentru a alinia decizia respectivă cu cerințele Deciziei de punere în aplicare 2013/780/UE a Comisiei (3).
               Prin urmare, Decizia 2002/757/CE ar trebui modificată în consecință.
               Măsurile prevăzute în prezenta decizie sunt conforme cu avizul Comitetului fitosanitar permanent,
            
         ADOPTĂ PREZENTA DECIZIE:
   Articolul 1
   Decizia 2002/757/CE se modifică după cum urmează:
   
               1.
            
            
               La articolul 3, alineatul (1) se înlocuiește cu următorul text:
               „(1)   Plantele sensibile și lemnul sensibil pot fi introduse pe teritoriul Uniunii numai dacă se respectă măsurile de urgență din domeniul fitosanitar, menționate la punctele 1a și 2 din anexa I la prezenta decizie, dacă formalitățile menționate la articolul 13 alineatul (1) primul paragraf din Directiva 2000/29/CE sunt finalizate și dacă, în urma acestor formalități cu privire la prezența izolatelor neeuropene ale organismului dăunător, plantele sensibile și lemnul sensibil sunt recunoscute libere de prezența organismului dăunător.
               Prin derogare de la primul paragraf, până la 30 noiembrie 2016, cheresteaua decojită din speciile Acer macrophyllum Pursh și Quercus spp. L., originară din Statele Unite ale Americii, poate fi introdusă în Uniune fără respectarea punctului 2 din anexa I la prezenta decizie, cu condiția să respecte condițiile stabilite în anexa II la prezenta decizie.”
            
         
               2.
            
            
               La articolul 3 alineatele (2) și (3) și la articolul 5 alineatul (1), cuvintele „din anexa la prezenta decizie” se înlocuiesc cu „din anexa I la prezenta decizie”, și se efectuează toate modificările necesare din punct de vedere gramatical ca urmare a respectivei modificări.
            
         
               3.
            
            
               Se introduce următorul articol 6a:
               „Articolul 6a
               (1)   Statele membre informează Comisia și celelalte state membre în scris în cazul în care au făcut uz de derogarea prevăzută la articolul 3 alineatul (1) al doilea paragraf.
               Statele membre care au făcut uz de derogare transmit Comisiei și celorlalte state membre înainte de data de 15 iulie a fiecărui an informații cu privire la numărul de transporturi importate în cursul anului precedent, în temeiul articolului 3 alineatul (1) al doilea paragraf din prezenta decizie, precum și un raport detaliat referitor la toate cazurile de interceptare menționate la alineatul (2) din prezentul articol.
               (2)   Statele membre notifică Comisia și celelalte state membre în termen de cel mult două zile lucrătoare de la data interceptării fiecărui transport introdus pe teritoriul lor în conformitate cu articolul 3 alineatul (1) al doilea paragraf care nu respectă condițiile stabilite în anexa II.
               (3)   Comisia solicită Statelor Unite ale Americii să îi furnizeze informațiile tehnice necesare care să îi permită să evalueze funcționarea Programului de certificare a uscării în cuptor a lemnului tăiat de esență tare pentru construcții.”
            
         
               4.
            
            
               Anexa devine anexa I.
            
         
               5.
            
            
               Se adaugă o anexă II, al cărei text figurează în anexa la prezenta decizie.
            
         Articolul 2
   Prezenta decizie se adresează statelor membre.
   
      Adoptată la Bruxelles, 18 decembrie 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Decizia 2002/757/CE a Comisiei din 19 septembrie 2002 privind măsurile provizorii de urgență din domeniul fitosanitar pentru a preveni introducerea și răspândirea în Comunitate a Phytophthora ramorum Werres, De Cock & Man in ’t Veld sp. nov. (JO L 252, 20.9.2002, p. 37).
   
      (3)  Decizia de punere în aplicare a Comisiei 2013/780/UE din 18 decembrie 2013 de prevedere a unei derogări de la articolul 13 alineatul (1) punctul (ii) din Directiva 2000/29/CE în ceea ce privește lemnul tăiat decojit de Quercus L., Platanus L. și Acer saccharum Marsh. provenind din Statele Unite ale Americii (A se vedea pagina 61 din prezentul Jurnal Oficial).
   
      ANEXĂ
      
         
            „ANEXA II
            PARTEA I
            
               Condiții prevăzute la articolul 3 alineatul (1) al doilea paragraf
            
            Condițiile de la articolul 3 alineatul (1) al doilea paragraf în care cheresteaua decojită din speciile Acer macrophyllum Pursh și Quercus spp. L. originară din Statele Unite ale Americii poate fi introdusă în Uniune fără respectarea punctului 2 din anexa I sunt următoarele:
            
                        1.
                     
                     
                        lemnul se produce în fabrici de cherestea sau se tratează în localuri adecvate, aprobate și auditate de Asociația națională din SUA a lemnului de esență tare pentru construcții (US National Hardwood Lumber Association – NHLA), în vederea participării la Programul de certificare a uscării în cuptor a lemnului tăiat de esență tare pentru construcții (Kiln Drying Sawn Hardwood Lumber Certification Program – denumit în continuare «programul»);
                     
                  
                        2.
                     
                     
                        lemnul este uscat în cuptor până la atingerea unui conținut de umiditate mai mic de 20 % exprimat în procente de substanță uscată, obținut conform unui program corespunzător durată/temperatură;
                     
                  
                        3.
                     
                     
                        odată îndeplinită condiția prevăzută la punctul 2, o bandă standard de fixare din oțel cu un număr de identificare este atașată fiecărui balot de către sau sub supravegherea reprezentantului oficial al fabricii de cherestea menționate la punctul 1. Fiecare bandă de fixare cu număr de identificare este marcată cu mențiunea «NHLA – KD», împreună cu un număr unic atribuit fiecărui balot;
                     
                  
                        4.
                     
                     
                        pentru a se asigura îndeplinirea condițiilor prevăzute la punctele 2 și 3, lemnul va face obiectul unei sistem de verificare care este instituit în cadrul programului și care include controlul înainte de expediere și monitorizarea în fabrici de cherestea aprobate, efectuate de auditori terți independenți, calificați și autorizați în acest scop. Serviciul de inspecție a sănătății animalelor și plantelor din cadrul Departamentului pentru agricultură al SUA efectuează inspecții ocazionale înainte de expediere și audituri din șase în șase luni ale evidențelor NHLA și ale procedurilor referitoare la program, ale auditorilor terți independenți, ale fabricilor de cherestea și ale altor localuri adecvate care participă la program;
                     
                  
                        5.
                     
                     
                        lemnul trebuie să fie însoțit de un «certificat de uscare în cuptor» standard conform modelului prevăzut în partea II din prezenta anexă, care este eliberat de o persoană autorizată sau de persoane autorizate să participe la program și este validat de un inspector al NHLA. Certificatul de uscare în cuptor trebuie completat și trebuie să includă informații referitoare la cantitatea de cherestea decojită în picioare cubice și metri cubi. Pe certificat se menționează de asemenea numărul total de baloți și fiecare dintre numerele de pe benzile de fixare cu număr de identificare atribuite baloților respectivi.
                     
                  PARTEA II
            
               Model of Certificate of Kiln-drying
            
            Agreement No. 07-8100-1173-MU
            Cert #. xxxxx-xxxxx
            
               CERTIFICATE OF KILN DRYING
            
            
               Sawn Hardwood Lumber
            
            
                        
                           Lumber Kiln Dried by
                        
                     
                     
                        
                           Consignee
                        
                     
                  
                        Name of Company:
                     
                     
                        Name:
                     
                  
                        Address:
                     
                     
                        Address:
                     
                  
                        City/State/Zip:
                     
                     
                        City/State/Zip:
                     
                  
                        Phone:
                     
                     
                        Country:
                     
                  
                        Order #:
                     
                     
                        Port:
                     
                  
                        Invoice #:
                     
                     
                        Container #:
                     
                  
                        Customer PO#:
                     
                     
                         
                     
                  Certificate Standard: This certifies that the lumber described below is of the allowed genera Quercus sp. and/or Platanus sp. and/or the species Acer saccharum and/or Acer macrophyllum; and has met the treatment requirements of the Dry Kiln Operators Manual and is bark free.
            
               Description of Consignment:
            
            Botanical Name of wood:
            List species, thickness, grade of various items contained in shipment:
            
                        Bundle Numbers
                     
                     
                        Clip ID Numbers
                     
                     
                        Board Footage
                     
                     
                        Cubic Meters
                     
                  
                         
                     
                     
                         
                     
                     
                         
                     
                     
                         
                     
                  
                        Totals:
                     
                     
                        # Bundles
                     
                     
                        BdFt
                     
                     
                        Cubic Meters:
                     
                  (This document is issued under a program officially approved by the Animal, Plant, Health, and Inspection Service of the U.S. Department of Agriculture. The products covered by this document are subject to pre-shipment inspection by that Agency. No liability shall be attached to the U.S. Department of Agriculture or any representatives of the Department with respect to this certificate.)
            
               AUTHORIZED PERSON RESPONSIBLE FOR CERTIFICATION
            
            
                        Name (print) _
                     
                     
                        Title _
                     
                  
                        I certify that the products described above satisfy the Kiln Drying requirements listed under Certificate Standard and is bark free.
                     
                  
                        Signature _
                     
                     
                        Date _
                     
                  
               NATIONAL HARDWOOD LUMBER ASSOCIATION VALIDATION
            
            
                        Name (print)
                     
                     
                        Authorized signature
                     
                     
                        Title
                     
                     
                        Date
                     
                  
               National Hardwood Lumber Association PO Box 34518, Memphis, TN 38184-0518 | Ph. 901-377-1818 | Fax 901-347-0034 | www.nhla.com
            
            
               PLEASE SIGN THIS FORM IN BLUE INK”